Illum il-ġurnata qegħdin nisimgħu spiss dawn iż-żewġ kelmiet, li fihom infushom ifissru mexxejja tal-opinjoni, biss is-sens veru tal-kliem imur wisq iżjed fil-font minn sempliċimnet mexxej ta' opinjoni. Fejn jidħol in-negozju l- opinion leader huwa importanti ħafna. Importanti wkoll għal kull soċjetà attiva, bħal ma huma l-partiti politiċi, il-Knisja, l-għaqdiet nazzjonali kemm governattivi u kemm dawk li mhumiex. Kull soċjetà għandha bżonn relazzjoni tajba mal- opinion leaders għaliex dawn jistgħu jkunulha tal-aqwa reklam. X' inhuma sewwasew? It-teorija tal- opinion leader twieldet minn Paul Felix Lazarsfeld u sħabu. Dan is-soċjologu, imwieled fl-Awstrija fl-1901, li mar jgħix ġewwa l-Istati Uniti, ra b'għajnejh it-tixrid tal-media; ir-radju u aktar tard it-televiżjoni. Inċidentalment fl-istess sena li fiha twieled Lazarsfeld, it-Taljan Guglielmo Marconi sab is-sistema kif wieħed jista' jitrażmetti bla wire , dak li aktar tard kellu jkun ir-radju. Fl-1926 l-Iskoċċiż John Logie Baird uffiċjalment għamel l-ewwel trasmissjoni viżiva bla wire , dak li kellu jkun it-televiżjoni. Tajjeb ngħidu li r-radju dam 38 sena biex laħaq il-50 miljun semmiegħ filwaqt li t-televiżjoni ħa 13-il sena biex laħaq il-50 miljun Dan il-fatt juri kemm il-bniedem kull ma jmur beda dejjem aktar isegwi l-mezzi ta' komunikazzjoni. Lazarsfeld ħareġ bit-teorija tal-komunikazzjoni fuq żewġ livelli, ( two-step L-ewwel livell huwa dak il-messaġġ li toħloq il-m edia u l-effett li jħalli fuq min jisma' jew jara. Dan il-messaġġ jiġi biex ngħidu hekk assorbit mis-semmiegħ u jibda jemmen dak il-messaġġ. livell ta' komunikazzjoni hu li dan it-tali jibda jxandar ma' sħabu dak li jkun sama', emmen u assorba mill-mezzi tax-xandir. Mexxej tal-opinjoni għaliex imexxi l-opinjoni tiegħu lill-oħrajn. Mexxej tal-opinjoni għaliex huwa afdat mill-oħrajn, huwa stmat u huwa miżmum bħala bniedem li ta' min jorbot fuqu; dak li l-Inglizi jgħidu you can Qabel u llum Kien hemm żmien biss dawk li jkollhom ċertu livell ta' edukazzjoni, dawk li jkunu waslu sal-università, il-politiku, it-tabib, in-nutar, l-avukat u l-kappillan. il-kelma ta' dawn kienet tiswa daqs l-evanġelju. Dak li jgħidu huma kien meqjus bħala l-verità u s-sewwa. Illum il-ġurnata l-affari nbidlet. Illum qegħdin ngħixu f' dinja tal-karozza tal-linja, dinja tax-xarabank, fejn kulħadd jista' jgħid li jrid anke jekk dak li jkun qed jgħid ma jkollu l-ebda bażi ta' realtà. Sfortunatament ħafna drabi huma dawn it-talin li l-aktar jagħmlu ħoss minkejja li ma jkunu qed jgħidu xejn sew. Sewwa jgħid il-qawl Ingliż: empty vessels make most sound . Bil-mezzi is-semmiegħ li jisma' u jinterpreta s-sinifikat u l-kontenut tal-messaġġ. Il-fatt li l- opinion leader huwa bniedem ta' stima, jispiċċa biex ikollu s-segwaċi, għalhekk dan jista' jkun anke fatt perikoluż għax jekk l- opinion leader ma jifhimx sewwa xi kunċett jista' jaqleb ta' taħt fuq il-messaġġ. Ħalli nġib ftit eżempji ta' min jista' jkun opinion Jekk jien naħdem fuq il-kompjuter u jkolli problema, mhux sejjer nistaqsi lil Salvu tal-ħaxix kif ser insolviha imma mmur fil-ħanut tal-kompjuters insib lil Glenn, biss jekk irrid inkun naf kif qed taħsibha n-nies dwar xi liġi li qed jiddiskuti l-parlament ma nistaqsix lil Glenn imma mmur direttament nistaqsi lil Salvu. Indirettament dawn it-tnejn għalija huma opinion leaders u dak li jgħiduli nemmnu iżda dejjem skont iċ-ċirkostanza li nkun fiha. Jekk Silvia dejjem ikollha ħwejjeġ nodfa u jfuħu, Mary lilha tistaqsi xi prodott tuża. Fuq skala akbar taħdem is-sistema fejn jidħol ix-xandir. L- opinion leader jaffettwa l-opinjoni ta' ħaddieħor. jaffettwa l-opinjoni tal- istakeholder . l-intenzjoni jixtri xi ħaġa. Mhux bilfors tkun xi ħaġa kbira, imma ħaġa tkun li Stakeholder hu x-xerrej ta' dar jew ta' karozza imma mhux biss, stakeholder hija l-mara tad-dar li tagħmel ix-xirja u tagħżel bott piżelli ta' ditta u mhux ta' oħra, sewwasew kif ix-xerrej tad-dar jixtri dar u mhux oħra u x-xerrej ta' karozza jagħżel mudell u mhux ieħor. Ix-xerrej ikun sama' xi ħaġa dwar dak li jkun ser jixtri. Id-differenza bejn l-eżempji li ġibt hija li bott piżelli tixtrih kuljum u jekk dak ta' ditta ma għoġbokx, malajr tibdel, biss dar jew karozza mhux bott piżelli! F' kelma waħda aħna lkoll stakeholders għaliex ilkoll nixtru u lkoll inkunu b' xi mod jew ieħor influenzati minn xi ħadd li xtara qabilna, dak li nqisuh bħala opinion leader . Għalhekk l-entitajiet u l-gruppi tajjeb jieħdu aktar bis-serjetà ir-rwol tal- opinion leader u jagħrfu li kif qal Lazarsfeld li llum b' xi mod kulħadd jista' jkun mexxej tal-opinjoni. Dan l-artiklu deher f' In-Nazzjon, 25 ta' Ġunju 2016